Այս օրերն ակամա անցյալ դարավերջի Հայաստանն են հիշեցնում՝ համայն աշխարհի զարմանքն հարուցած անցնցում հեղաշրջում, համատարած սեր՝ բոլորի ու ամեն ինչի հանդեպ, միաձայն հիացմունք «տղաների» ամեն որոշման հանդեպ… ՈՒ անվերապահ այդ պաթոսը թույլ չտվեց նկատել, որ նույն «տղաների» թողտվությամբ նոր համակարգի խոտոր հիմքեր են գցվում՝ կադրերի ընտրության «թեկուզ պոլի փետ, բայց անպայման ՀՀՇ-ական» սկզբունքով: Անակնկալից ապշահար՝ բայց նույնիսկ առաջին իսկ ընտրություններում կիրառված սև տեխնոլոգիաները բարձրաձայն չդատապարտվեցին: Այո, եթե շատ անկեղծ՝ ՀՀ հաջորդ նախագահների օրոք շարունակվել է հիմնադիր նախագահի թիմի արկանած խոտոր ճանապարհը՝ մեծացնելով ժողովրդի ու ժողովրդավարության պատնեշ խոչուխութերը: